title: Rådets gennemførelsesforordning (EU) 2021/1188 af 19. juli 2021 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2021/138

text:
                  20.7.2021

                  DA

                  Den Europæiske Unions Tidende

                  L 258/14

         RÅDETS GENNEMFØRELSESFORORDNING (EU) 2021/1188
         af 19. juli 2021
         om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2021/138
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme (1), særlig artikel 2, stk. 3,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 5. februar 2021 gennemførelsesforordning (EU) 2021/138 (2) om gennemførelse af artikel 2, stk. 3, i forordning (EF) nr. 2580/2001, der opstiller en ajourført liste over de personer, grupper og enheder, som forordning (EF) nr. 2580/2001 finder anvendelse på (»listen«).

                     (2)

                     Rådet har, hvor det var praktisk muligt, forelagt alle personerne, grupperne og enhederne en begrundelse for, hvorfor de er opført på listen.

                     (3)

                     I en bekendtgørelse offentliggjort i Den Europæiske Unions Tidende gjorde Rådet de personer, grupper og enheder, der er opført på listen, opmærksom på, at det havde besluttet at bevare dem herpå. Rådet gjorde også de pågældende personer, grupper og enheder opmærksom på, at de kan indgive en anmodning om at få Rådets begrundelse for, hvorfor de er opført på listen, hvis en sådan begrundelse ikke allerede er meddelt dem.

                     (4)

                     Rådet har revideret listen som krævet efter artikel 2, stk. 3, i forordning (EF) nr. 2580/2001. Rådet tog under denne revision hensyn til de bemærkninger, som de pågældende har indgivet til Rådet, og til de ajourførte oplysninger fra de kompetente nationale myndigheder om status for de opførte personer og enheder på nationalt plan.

                     (5)

                     Rådet har kontrolleret, at kompetente myndigheder som omhandlet i artikel 1, stk. 4, i Rådets fælles holdning 2001/931/FUSP (3) har truffet afgørelse for alle de på listen opførte personer, grupper og enheder om, at de har været involveret i terrorhandlinger som defineret i artikel 1, stk. 2 og 3, i fælles holdning 2001/931/FUSP. Rådet har også konkluderet, at de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, fortsat bør være omfattet af de specifikke restriktive foranstaltninger, der er fastsat i forordning (EF) nr. 2580/2001.

                     (6)

                     Listen bør ajourføres i overensstemmelse hermed, og gennemførelsesforordning (EU) 2021/138 bør ophæves —

               VEDTAGET DENNE FORORDNING:

            Artikel 1
            Den liste, der er omhandlet i artikel 2, stk. 3, i forordning (EF) nr. 2580/2001, findes i bilaget til nærværende forordning.

            Artikel 2
            Gennemførelsesforordning (EU) 2021/138 ophæves.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. juli 2021.

                  På Rådets vegne

               J. PODGORŠEK

                  Formand

            (1)  EFT L 344 af 28.12.2001, s. 70.

            (2)  Rådets gennemførelsesforordning (EU) 2021/138 af 5. februar 2021 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2020/1128 (EUT L 43 af 8.2.2021, s. 1).

            (3)  Rådets fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme (EFT L 344 af 28.12.2001, s. 93).

            BILAG
            Liste over personer, grupper og enheder, jf. artikel 1
            I.   PERSONER

                        1.

                        ABDOLLAHI Hamed (alias Mustafa Abdullahi), født den 11.8.1960 i Iran. Pasnr.: D9004878.

                        2.

                        AL-NASSER, Abdelkarim Hussein Mohamed, født i Al Ihsa (Saudi-Arabien), saudiarabisk statsborger.

                        3.

                        AL YACOUB, Ibrahim Salih Mohammed, født den 16.10.1966 i Tarut (Saudi-Arabien), saudiarabisk statsborger.

                        4.

                        ARBABSIAR Manssor (alias Mansour Arbabsiar), født den 6.3.1955 eller den 15.3.1955 i Iran. Iransk og amerikansk statsborger. Pasnr.: C2002515 (Iran). Pasnr.: 477845448 (USA). Nationalt ID-nr.: 07442833, udløbsdato den 15.3.2016 (amerikansk kørekort).

                        5.

                        ASSADI Assadollah, født den 22.12.1971 i Teheran (Iran), iransk statsborger. Pasnr.: D9016657 (iransk diplomatpas).

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), født den 8.3.1978 i Amsterdam (Nederlandene).

                        7.

                        EL HAJJ, Hassan, født den 22.3.1988 i Zaghdraiya, Sidon, Libanon, canadisk statsborger. Pasnr.: JX446643 (Canada).

                        8.

                        HASHEMI MOGHADAM Saeid, født den 6.8.1962 i Teheran (Iran), iransk statsborger. Pasnr.: D9016290, gyldigt indtil den 4.2.2019.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, født i 1963 i Libanon, libanesisk statsborger.

                        10.

                        MELIAD, Farah, født den 5.11.1980 i Sydney (Australien), australsk statsborger. Pasnr.: M2719127 (Australien).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), født den 14.4.1965 eller den 1.3.1964 i Pakistan. Pasnr.: 488555.

                        12.

                        ȘANLI, Dalokay (alias Sinan), født den 13.10.1976 i Pülümür (Tyrkiet).

                        13.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), født cirka 1957 i Iran. Adresser: 1) Kermanshah, Iran, 2) Mehran militærbase, Ilamprovinsen, Iran.

                        14.

                        SHAKURI Ali Gholam, født cirka 1965 i Teheran, Iran.

                  II.   GRUPPER OG ENHEDER

                        1.

                        »Abu Nidal Organisation« — »ANO« (alias »Fatah Revolutionary Council«, alias »Arab Revolutionary Brigades«, alias »Black September«, alias »Revolutionary Organisation of Socialist Muslims«).

                        2.

                        »Al-Aqsa Martyrs' Brigade«.

                        3.

                        »Al-Aqsa e.V«.

                        4.

                        »Babbar Khalsa«.

                        5.

                        »Det Filippinske Kommunistparti«, herunder »New People's Army« — »NPA«, Filippinerne.

                        6.

                        Direktoratet for intern sikkerhed under Irans efterretnings- og sikkerhedsministerium.

                        7.

                        »Gama'a al-Islamiyya« (alias »Al-Gama'a al-Islamiyya«) (»Islamisk Gruppe« — »IG«).

                        8.

                        »İslami Büyük Doğu Akıncılar Cephesi« — »IBDA-C« (»Great Islamic Eastern Warriors Front«).

                        9.

                        »Hamas«, herunder »Hamas-Izz al-Din al-Qassem«.

                        10.

                        »Hizballah Military Wing« (alias »Hezbollah Military Wing«, alias »Hizbullah Military Wing«, alias »Hizbollah Military Wing«, alias »Hezballah Military Wing«, alias »Hisbollah Military Wing«, alias »Hizbu'llah Military Wing« alias »Hizb Allah Military Wing«, alias »Jihad Council« (og alle de enheder, der refererer til den, herunder den eksterne sikkerhedsorganisation)).

                        11.

                        »Hizbul Mujahideen« — »HM«.

                        12.

                        »Khalistan Zindabad Force« — »KZF«.

                        13.

                        »Det Kurdiske Arbejderparti« — »PKK« (alias »KADEK«, alias »KONGRA-GEL«).

                        14.

                        »De Tamilske Tigre« — »LTTE«.

                        15.

                        »Ejército de Liberación Nacional« (»Den Nationale Befrielseshær«).

                        16.

                        »Palæstinensisk Islamisk Jihad« — »PIJ«.

                        17.

                        »Popular Front for the Liberation of Palestine« — »PFLP«.

                        18.

                        »Popular Front for the Liberation of Palestine — General Command« (alias »PFLP — General Command«).

                        19.

                        »Devrimci Halk Kurtuluș Partisi-Cephesi« — »DHKP/C« (alias »Devrimci Sol« (»Revolutionary Left«), alias »Dev Sol«) (»Revolutionary People's Liberation Army/Front/Party«).

                        20.

                        »Sendero Luminoso« — »SL« (»Den Lysende Sti«).

                        21.

                        »Teyrbazen Azadiya Kurdistan« — »TAK« (alias »Kurdistan Freedom Falcons«, alias »Kurdistan Freedom Hawks«).


title: Kommissionens gennemførelsesforordning (EU) 2021/1190 af 15. juli 2021 om de tekniske specifikationer for datakravene vedrørende emnet »IKT-anvendelse og e-handel« for referenceåret 2022 i henhold til Europa-Parlamentets og Rådets forordning (EU) 2019/2152 (EØS-relevant tekst)

text:
                  20.7.2021

                  DA

                  Den Europæiske Unions Tidende

                  L 258/28

         KOMMISSIONENS GENNEMFØRELSESFORORDNING (EU) 2021/1190
         af 15. juli 2021
         om de tekniske specifikationer for datakravene vedrørende emnet »IKT-anvendelse og e-handel« for referenceåret 2022 i henhold til Europa-Parlamentets og Rådets forordning (EU) 2019/2152
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/2152 af 27. november 2019 om europæisk erhvervsstatistik og om ophævelse af ti retsakter på området erhvervsstatistik (1), særlig artikel 7, stk. 1, og artikel 17, stk. 6, og
         ud fra følgende betragtninger:

                     (1)

                     For at sikre en korrekt gennemførelse af emnet »IKT-anvendelse og e-handel«, der er opført i bilag I til forordning (EU) 2019/2152, bør Kommissionen specificere variablerne, måleenheden, den statistiske population, klassifikationerne og opdelingerne samt fristen for fremsendelse af data med henblik på at tilvejebringe data om IKT-anvendelse og e-handel, som er sammenlignelige og harmoniserede mellem medlemsstaterne.

                     (2)

                     Medlemsstaterne bør levere metadata og kvalitetsrapporter til de nationale statistiske virksomhedsregistre og alle erhvervsstatistikker. Det er derfor nødvendigt at definere ordningerne for, indholdet af og fristerne for disse rapporter.

                     (3)

                     Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

            Artikel 1
            Hvad angår emnet »IKT-anvendelse og e-handel«, jf. bilag I til forordning (EU) 2019/2152, fremsender medlemsstaterne data i henhold til de tekniske specifikationer for datakravene for referenceåret 2022, der er fastsat i bilaget til nærværende forordning.

            Artikel 2
            Den årlige metadatarapport vedrørende emnet »IKT-anvendelse og e-handel«, jf. bilag I til forordning (EU) 2019/2152, fremsendes til Kommissionen (Eurostat) senest den 31. maj 2022.
            Den årlige kvalitetsrapport vedrørende emnet »IKT-anvendelse og e-handel«, jf. bilag I til forordning (EU) 2019/2152, fremsendes til Kommissionen (Eurostat) senest den 5. november 2022.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. juli 2021.

                  På Kommissionens vegne

               Ursula VON DER LEYEN

                  Formand

            (1)  EUT L 327 af 17.12.2019, s. 1.

            BILAG
            Tekniske specifikationer for datakravene vedrørende emnet »IKT-anvendelse og e-handel«

                        Obligatoriske/fakultative

                        Anvendelsesområde (filter)

                        Variabel

                        Obligatoriske variabler

                                    i)

                                    for alle firmaer:

                                    1)

                                    firmaets vigtigste økonomiske aktivitet i det foregående kalenderår

                                    2)

                                    gennemsnitligt antal ansatte og selvstændige i det foregående kalenderår

                                    3)

                                    samlet værdi af omsætningen (ekskl. moms) i det foregående kalenderår

                                    4)

                                    antal ansatte og selvstændige eller procentdel af det samlede antal ansatte og selvstændige, der har internetadgang til erhvervsmæssige formål

                                    5)

                                    beskæftigelse af IKT-specialister

                                    6)

                                    enhver form for uddannelse med henblik på udvikling af IKT-relaterede færdigheder for IKT-specialister, i det foregående kalenderår

                                    7)

                                    enhver form for uddannelse med henblik på udvikling af IKT-relaterede færdigheder for andre ansatte, i det foregående kalenderår

                                    8)

                                    rekruttering eller forsøg på rekruttering af IKT-specialister i det foregående kalenderår

                                    9)

                                    IKT-funktioner (f.eks. vedligeholdelse af IKT-infrastruktur, støtte til kontorsoftware, udvikling af eller støtte til software/systemer og/eller webløsninger til virksomhedsstyring, sikkerhed og databeskyttelse) udført af egne ansatte (herunder ansatte i moder- eller søsterselskaber), i det foregående kalenderår

                                    10)

                                    IKT-funktioner (f.eks. vedligeholdelse af IKT-infrastruktur, støtte til kontorsoftware, udvikling af eller støtte til software/systemer og/eller webløsninger til virksomhedsstyring, sikkerhed og databeskyttelse) udført af eksterne leverandører, i det foregående kalenderår

                                    11)

                                    anvendelse af industrirobotter

                                    12)

                                    anvendelse af servicerobotter

                                    13)

                                    anvendelse af foranstaltninger, der skal påvirke følgende i firmaet: mængden af papir, der anvendes til udskrivning og kopiering

                                    14)

                                    anvendelse af foranstaltninger, der skal påvirke følgende i firmaet: IKT-udstyrets energiforbrug

                                    15)

                                    firmaets hensyntagen til de miljømæssige virkninger af IKT-tjenester eller IKT-udstyr ved udvælgelsen af dem (f.eks. energiforbrug)

                                    16)

                                    bortskaffelse af IKT-udstyr (f.eks. computere, skærme, mobiltelefoner) i forbindelse med indsamling/genanvendelse af elektronisk affald (herunder overlade det til detailhandleren at bortskaffe det), når det ikke længere anvendes

                                    17)

                                    opbevaring af IKT-udstyr (f.eks. computere, skærme, mobiltelefoner) i firmaet, når det ikke længere anvendes (f.eks. til anvendelse som reservedele, frygt for videregivelse af følsomme oplysninger)

                                    18)

                                    salg, returnering til en leasingvirksomhed eller foræring af IKT-udstyr (f.eks. computere, skærme, mobiltelefoner), når det ikke længere anvendes

                                    ii)

                                    for firmaer med ansatte og selvstændige, der har internetadgang til erhvervsmæssige formål:

                                    19)

                                    internetforbindelse: anvendelse af enhver type fastnetforbindelse

                                    20)

                                    afholdelse af videomøder

                                    21)

                                    fjernadgang (via computere eller bærbart udstyr som f.eks. smartphones) for ansatte til firmaets e-mailsystem

                                    22)

                                    fjernadgang (via computere eller bærbart udstyr som f.eks. smartphones) for ansatte til firmaets dokumenter (f.eks. filer, regneark, præsentationer, diagrammer, fotos)

                                    23)

                                    fjernadgang (via computere eller bærbart udstyr som f.eks. smartphones) for ansatte til firmaets forretningsapplikationer eller software (f.eks. adgang til regnskaber, salg, ordrer, CRM (Customer Relationship Management) (undtagen applikationer, der anvendes til intern kommunikation))

                                    24)

                                    salg af varer eller tjenesteydelser på nettet via firmaets websteder eller apps (herunder ekstranet) i det foregående kalenderår

                                    25)

                                    salg af varer eller tjenesteydelser på nettet via websteder eller apps til e-handel, som anvendes af flere firmaer til handel med varer eller tjenesteydelser, i det foregående kalenderår

                                    26)

                                    EDI-salg (Electronic Data Interchange) (modtagelse af ordrer afgivet via EDI-meddelelser) af varer eller tjenesteydelser i det foregående kalenderår

                                    27)

                                    anvendelse af IKT-sikkerhedsforanstaltninger på firmaets IKT-systemer: autentificering via et stærkt password (f.eks. minimumslængde, brug af tal og specialtegn, som ændres med jævne mellemrum)

                                    28)

                                    anvendelse af IKT-sikkerhedsforanstaltninger på firmaets IKT-systemer: autentificering via biometriske metoder, der anvendes til at få adgang til firmaets IKT-system (f.eks. autentificering baseret på fingeraftryk, stemme, ansigt)

                                    29)

                                    anvendelse af IKT-sikkerhedsforanstaltninger på firmaets IKT-systemer: autentificering baseret på en kombination af mindst to autentificeringsmekanismer (dvs. en kombination af f.eks. brugerdefineret password, engangspasswords, kode genereret via et sikkerhedstoken eller modtaget via smartphone, biometrisk metode (f.eks. baseret på fingeraftryk, stemme, ansigt))

                                    30)

                                    anvendelse af IKT-sikkerhedsforanstaltninger på firmaets IKT-systemer: kryptering af data, dokumenter eller e-mails

                                    31)

                                    anvendelse af IKT-sikkerhedsforanstaltninger på firmaets IKT-systemer: databackup til et andet sted (herunder backup til »skyen«)

                                    32)

                                    anvendelse af IKT-sikkerhedsforanstaltninger på firmaets IKT-systemer: netadgangskontrol (forvaltning af brugerrettigheder i firmaets netværk)

                                    33)

                                    anvendelse af IKT-sikkerhedsforanstaltninger på firmaets IKT-systemer: VPN (virtuelt privat netværk, som udvider det private netværk til et offentligt netværk for at muliggøre sikker udveksling af data over offentlige netværk)

                                    34)

                                    anvendelse af IKT-sikkerhedsforanstaltninger på firmaets IKT-systemer: IKT-sikkerhedsovervågningssystem, der gør det muligt at opdage mistænkelige aktiviteter i IKT-systemerne og advarer firmaet om det, bortset fra selvstændig antivirussoftware

                                    35)

                                    anvendelse af IKT-sikkerhedsforanstaltninger på firmaets IKT-systemer: bevarelse af logfiler, der muliggør analyse efter IKT-sikkerhedshændelser

                                    36)

                                    anvendelse af IKT-sikkerhedsforanstaltninger på firmaets IKT-systemer: IKT-risikovurdering, dvs. periodisk vurdering af sandsynligheden for og konsekvenserne af IKT-sikkerhedshændelser

                                    37)

                                    anvendelse af IKT-sikkerhedsforanstaltninger på firmaets IKT-systemer: IKT-sikkerhedstest (som f.eks. gennemførelse af penetrationstest, testning af sikkerhedsadvarselssystemer, gennemgang af sikkerhedsforanstaltninger, testning af backupsystemer)

                                    38)

                                    gøre ansatte bevidste om deres forpligtelser i forbindelse med IKT-sikkerhedsrelaterede spørgsmål ved hjælp af frivillig uddannelse eller internt tilgængelige oplysninger (f.eks. oplysninger på intranettet)

                                    39)

                                    gøre ansatte bevidste om deres forpligtelser i forbindelse med IKT-sikkerhedsrelaterede spørgsmål ved hjælp af obligatorisk uddannelse eller visning af obligatorisk materiale

                                    40)

                                    gøre ansatte bevidste om deres forpligtelser i forbindelse med IKT-sikkerhedsrelaterede spørgsmål ved hjælp af en kontrakt (f.eks. en ansættelseskontrakt)

                                    41)

                                    adgang til dokument(er) om foranstaltninger, praksis eller procedurer vedrørende IKT-sikkerhed, som f.eks. dokumenter om IKT-sikkerhed og datafortrolighed, der omfatter oplæring af medarbejdere i brug af IKT, IKT-sikkerhedsforanstaltninger, evaluering af IKT-sikkerhedsforanstaltninger, planer for opdatering af IKT-sikkerhedsdokumenter

                                    42)

                                    IKT-relaterede sikkerhedshændelser, der er oplevet i det foregående kalenderår, og som har haft følgende konsekvenser: IKT-tjenester er utilgængelige som følge af hardware- eller softwarefejl

                                    43)

                                    IKT-relaterede sikkerhedshændelser, der er oplevet i det foregående kalenderår, og som har haft følgende konsekvenser: IKT-tjenester er utilgængelige som følge af angreb udefra, som f.eks. angreb med ransomware, denial of service-angreb

                                    44)

                                    IKT-relaterede sikkerhedshændelser, der er oplevet i det foregående kalenderår, og som har haft følgende konsekvenser: hel eller delvis ødelæggelse af data på grund af hardware- eller softwarefejl

                                    45)

                                    IKT-relaterede sikkerhedshændelser, der er oplevet i det foregående kalenderår, og som har haft følgende konsekvenser: hel eller delvis ødelæggelse af data på grund af skadelig software eller uautoriseret indtrængen

                                    46)

                                    IKT-relaterede sikkerhedshændelser, der er oplevet i det foregående kalenderår, og som har haft følgende konsekvenser: videregivelse af fortrolige data som følge af indtrængen, pharming, phishing-angreb, tilsigtede handlinger foretaget af firmaets egne ansatte

                                    47)

                                    IKT-relaterede sikkerhedshændelser, der er oplevet i det foregående kalenderår, og som har haft følgende konsekvenser: videregivelse af fortrolige data som følge af utilsigtede handlinger foretaget af firmaets egne ansatte

                                    48)

                                    IKT-sikkerhedsrelaterede aktiviteter som f.eks. sikkerhedstestning, IKT-sikkerhedsuddannelse, løsning af IKT-sikkerhedshændelser (undtagen opgraderinger af færdigpakket software), som gennemføres af firmaets egne ansatte (herunder ansatte i moder- eller søsterselskaber)

                                    49)

                                    IKT-sikkerhedsrelaterede aktiviteter som f.eks. sikkerhedstestning, IKT-sikkerhedsuddannelse, løsning af IKT-sikkerhedshændelser (undtagen opgraderinger af færdigpakket software), som gennemføres af eksterne leverandører

                                    50)

                                    der forefindes en forsikring mod IKT-sikkerhedshændelser

                                    iii)

                                    for firmaer, der anvender enhver type fastnetforbindelse til internettet:

                                    51)

                                    højeste kontraktlige downloadhastighed for den hurtigste fastnetforbindelse til internettet i intervallerne: [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    iv)

                                    for firmaer, der afholder videomøder

                                    52)

                                    har IKT-sikkerhedsretningslinjer for afholdelse af videomøder via internettet, som f.eks. krav om password, end-to-end-kryptering

                                    53)

                                    retningslinjer er tilgængelige for at fremme videomøder via internettet fremfor forretningsrejser

                                    v)

                                    for firmaer med ansatte eller selvstændige med fjernadgang til firmaets e-mailsystem

                                    54)

                                    antal ansatte og selvstændige eller procentdel af det samlede antal ansatte og selvstændige, der har fjernadgang til firmaets e-mailsystem

                                    vi)

                                    for firmaer med ansatte eller selvstændige med fjernadgang til firmaets dokumenter, forretningsapplikationer eller software

                                    55)

                                    antal ansatte og selvstændige eller procentdel af det samlede antal ansatte og selvstændige, der har fjernadgang til firmaets dokumenter, forretningsapplikationer eller software

                                    vii)

                                    for firmaer med ansatte eller selvstændige med fjernadgang til firmaets e-mailsystem eller dokumenter, forretningsapplikationer eller software

                                    56)

                                    har IKT-sikkerhedsretningslinjer for fjernadgang, som f.eks. krav om afholdelse af passwordsikrede videomøder, forbud mod brug af offentligt wi-fi til arbejde, brug af VPN, krav vedrørende datasikkerhed

                                    viii)

                                    for firmaer med internetsalg i det foregående kalenderår:

                                    57)

                                    værdi af salg af varer eller tjenesteydelser på nettet eller procentdel af den samlede omsætning skabt ved salg af varer og tjenesteydelser på nettet i det foregående kalenderår

                                    58)

                                    procentdel af værdien af internetsalg skabt ved internetsalg til private forbrugere (business-to-consumer: B2C) i det foregående kalenderår

                                    59)

                                    procentdel af værdien af internetsalg skabt ved internetsalg til andre firmaer (business-to-business: B2B) og salg til den offentlige sektor (business-to-government: B2G) i det foregående kalenderår

                                    ix)

                                    for firmaer med salg af varer og tjenesteydelser på nettet via firmawebsteder eller -apps og via websteder eller apps til e-handel, som anvendes af flere firmaer til handel med varer eller tjenesteydelser, i det foregående kalenderår:

                                    60)

                                    procentdel af værdien af salg af varer eller tjenesteydelser på nettet skabt ved salg via firmawebsteder eller -apps i det foregående kalenderår

                                    61)

                                    procentdel af værdien af salg af varer eller tjenesteydelser på nettet skabt ved salg via websteder eller apps til e-handel, som anvendes af flere firmaer til handel med varer eller tjenesteydelser, i det foregående kalenderår

                                    x)

                                    for firmaer med EDI-salg af varer eller tjenesteydelser i det foregående kalenderår:

                                    62)

                                    værdi af EDI-salg af varer eller tjenesteydelser eller procentdel af den samlede omsætning skabt ved EDI-salg af varer og tjenesteydelser i det foregående kalenderår

                                    xi)

                                    for firmaer, som i det foregående kalenderår har rekrutteret eller forsøgt at rekruttere IKT-specialister

                                    63)

                                    ledige job for IKT-specialister, som var vanskelige at besætte

                                    xii)

                                    for firmaer, der har dokument(er) om foranstaltninger, praksis eller procedurer vedrørende IKT-sikkerhed

                                    64)

                                    seneste definition eller gennemgang af firmaets dokument(er) om foranstaltninger, praksis eller procedurer vedrørende IKT-sikkerhed: inden for de seneste 12 måneder, for mere end 12 måneder og op til 24 måneder siden, mere end 24 måneder siden

                                    xiii)

                                    for firmaer, der anvender industri- eller servicerobotter

                                    65)

                                    årsager, der har påvirket beslutningen om at anvende robotter i firmaet: høje arbejdskraftomkostninger

                                    66)

                                    årsager, der har påvirket beslutningen om at anvende robotter i firmaet: vanskeligheder med at rekruttere personale

                                    67)

                                    årsager, der har påvirket beslutningen om at anvende robotter i firmaet: for at øge sikkerheden på arbejdspladsen

                                    68)

                                    årsager, der har påvirket beslutningen om at anvende robotter i firmaet: for at sikre høj præcision eller standardiseret kvalitet af de processer og/eller varer og tjenesteydelser, der produceres

                                    69)

                                    årsager, der har påvirket beslutningen om at anvende robotter i firmaet: for at udvide viften af varer eller tjenesteydelser, som produceres eller leveres af firmaet

                                    70)

                                    årsager, der har påvirket beslutningen om at anvende robotter i firmaet: skattemæssige eller andre statslige incitamenter

                        Fakultative variabler

                                    i)

                                    for firmaer med ansatte og selvstændige, der har internetadgang til erhvervsmæssige formål:

                                    1)

                                    antal ansatte og selvstændige eller procentdel af det samlede antal ansatte og selvstændige, der bruger bærbart udstyr, som firmaet stiller til rådighed, og som giver mulighed for adgang til internettet over mobiltelefonnettet til erhvervsmæssige formål

                                    ii)

                                    for firmaer med internetsalg i det foregående kalenderår:

                                    2)

                                    internetsalg til kunder i firmaets hjemland i det foregående kalenderår

                                    3)

                                    internetsalg til kunder i andre medlemsstater i det foregående kalenderår

                                    4)

                                    internetsalg til kunder i resten af verden i det foregående kalenderår

                                    iii)

                                    for firmaer med internetsalg til kunder i mindst to af følgende geografiske områder: hjemlandet, andre medlemsstater eller resten af verden i det foregående kalenderår:

                                    5)

                                    procentdel af værdien af internetsalg skabt ved internetsalg til kunder i firmaets hjemland i det foregående kalenderår

                                    6)

                                    procentdel af værdien af internetsalg skabt ved internetsalg til kunder i andre medlemsstater i det foregående kalenderår

                                    7)

                                    procentdel af værdien af internetsalg skabt ved internetsalg til kunder i resten af verden i det foregående kalenderår

                                    iv)

                                    for firmaer med internetsalg til kunder i andre medlemsstater i det foregående kalenderår:

                                    8)

                                    vanskeligheder ved salg til andre medlemsstater: høje omkostninger ved levering eller returnering af varer i det foregående kalenderår

                                    9)

                                    vanskeligheder ved salg til andre medlemsstater: vanskeligheder ved behandling af klager eller tvister i det foregående kalenderår

                                    10)

                                    vanskeligheder ved salg til andre medlemsstater: tilpasning af produktmærkning ved salg til andre medlemsstater i det foregående kalenderår

                                    11)

                                    vanskeligheder ved salg til andre medlemsstater: manglende kendskab til fremmedsprog ved kommunikation med kunder i andre medlemsstater i det foregående kalenderår

                                    12)

                                    vanskeligheder ved salg til andre medlemsstater: begrænsninger fra firmaets forretningspartneres side i forhold til salg til visse medlemsstater i det foregående kalenderår

                                    13)

                                    vanskeligheder ved salg til andre medlemsstater: vanskeligheder i forbindelse med momssystemet i andre medlemsstater (f.eks. usikkerhed med hensyn til momsbehandling i forskellige lande) i det foregående kalenderår

                                    v)

                                    for firmaer med ledige job for IKT-specialister, som var vanskelige at besætte, når de forsøgte at rekruttere IKT-specialister i det foregående kalenderår:

                                    14)

                                    vanskeligheder med at rekruttere IKT-specialister på grund af mangel på ansøgninger i det foregående kalenderår

                                    15)

                                    vanskeligheder med at rekruttere IKT-specialister på grund af ansøgernes mangel på relevante IKT-relaterede kvalifikationer fra uddannelse i det foregående kalenderår

                                    16)

                                    vanskeligheder med at rekruttere IKT-specialister på grund af ansøgernes mangel på relevant arbejdserfaring i det foregående kalenderår

                                    17)

                                    vanskeligheder med at rekruttere IKT-specialister, fordi ansøgernes forventninger til lønnen var alt for høje, i det foregående kalenderår.

                                    vi)

                                    for firmaer med industri- eller servicerobotter

                                    18)

                                    antallet af industri- og servicerobotter, som anvendes af firmaet

                        Måleenhed

                        Absolutte tal, bortset fra variabler vedrørende omsætning i national valuta (i tusinder) eller procent af (samlet) omsætning

                        Statistisk population

                           Omfattede aktiviteter:

                        NACE-hovedafdeling C til J, L til N og gruppe 95.1

                           Omfattede størrelsesklasser:

                        Firmaer med 10 eller flere ansatte og selvstændige. Dækning af firmaer med færre end 10 ansatte og selvstændige er ikke obligatorisk

                        Opdelinger

                           Aktivitetsopdeling

                           ved beregning af nationale aggregater

                                    —

                                    aggregater af NACE-hovedafdeling og -gruppe C+D+E+F+G+H+I+J+L+M+N+95.1, D+E

                                    —

                                    NACE-hovedafdelinger: C, F, G, H, I, J, L, M, N

                                    —

                                    NACE-hovedgrupper: 47 og 55

                                    —

                                    aggregater af NACE-hovedgrupper: 10+11+12+13+14+15+16+17+18, 19+20+21+22+23, 24+25, 26+27+28+29+30+31+32+33

                                    —

                                    aggregat af hovedgrupper og grupper: 26.1+26.2+26.3+26.4+26.8+46.5+58.2+61+62+63.1+95.1

                           kun bidrag til europæiske totaler

                                    —

                                    NACE-hovedafdelinger: D, E

                                    —

                                    NACE-hovedgrupper: 19, 20, 21, 26, 27, 28, 45, 46, 61, 72, 79

                                    —

                                    NACE-gruppe: 95.1

                                    —

                                    aggregater af NACE-hovedgrupper: 10+11+12, 13+14+15, 16+17+18, 22+23, 29+30, 31+32+33, 58+59+60, 62+63, 69+70+71, 73+74+75, 77+78+80+81+82

                           Størrelseskategori af antal ansatte og selvstændige: 10+, 10-49, 50-249, 250+; valgfrit: 0-9, 0-1, 2-9

                        Frist for fremsendelse af data

                        5. oktober 2022


title: Kommissionens gennemførelsesforordning (EU) 2021/1191 af 19. juli 2021 om fornyelse af godkendelsen af aktivstoffet clopyralid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

text:
                  20.7.2021

                  DA

                  Den Europæiske Unions Tidende

                  L 258/37

         KOMMISSIONENS GENNEMFØRELSESFORORDNING (EU) 2021/1191
         af 19. juli 2021
         om fornyelse af godkendelsen af aktivstoffet clopyralid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og
         ud fra følgende betragtninger:

                     (1)

                     Clopyralid blev ved Kommissionens direktiv 2006/64/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet clopyralid, jf. del A i bilaget til gennemførelsesforordning (EU) nr. 540/2011, udløber den 30. april 2022.

                     (4)

                     Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af aktivstoffet clopyralid inden for den tidsfrist, der er fastsat i nævnte artikel.

                     (5)

                     Ansøgeren fremlagde de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede et udkast til vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (»autoriteten«) og Kommissionen den 31. maj 2017.

                     (7)

                     Autoriteten gjorde det supplerende resumé af dossieret tilgængeligt for offentligheden. Autoriteten fremsendte ligeledes udkastet til vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og iværksatte en offentlig høring om den. Autoriteten videresendte de modtagne bemærkninger til Kommissionen.

                     (8)

                     Den 6. juli 2018 fremsendte autoriteten sin konklusion (6) om, hvorvidt clopyralid kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Kommissionen forelagde en vurderingsrapport vedrørende fornyelse samt et udkast til forordning om clopyralid for Den Stående Komité for Planter, Dyr, Fødevarer og Foder den 24. marts 2021.

                     (9)

                     For så vidt angår de kriterier til bestemmelse af hormonforstyrrende egenskaber, der blev indført ved Kommissionens forordning (EU) 2018/605 (7), fremgår det af autoritetens konklusion, baseret på videnskabelig dokumentation, at det er højst usandsynligt, at clopyralid er et hormonforstyrrende stof, da der ikke er observeret toksiske virkninger på endokrine organer. Kommissionen konkluderer således, at clopyralid ikke skal betragtes som et stof med hormonforstyrrende egenskaber.

                     (10)

                     Kommissionen opfordrede ansøgeren til at fremsætte sine bemærkninger til autoritetens konklusion og, i henhold til artikel 14, stk. 1, tredje afsnit, i gennemførelsesforordning (EU) nr. 844/2012, til rapporten vedrørende fornyelse. Ansøgeren fremsatte sine bemærkninger til udkastet til vurderingsrapport vedrørende fornyelse, der er blevet nøje gennemgået.

                     (11)

                     Det er med hensyn til ét eller flere repræsentative anvendelsesformål for mindst ét plantebeskyttelsesmiddel, der indeholder clopyralid, blevet fastslået, at godkendelseskriterierne i artikel 4 i forordning (EF) nr. 1107/2009 er opfyldt.

                     (12)

                     Risikovurderingen for fornyelse af godkendelsen af aktivstoffet clopyralid er baseret på repræsentative anvendelser som herbicid på vintersæd og græsarealer. Skønt det i lyset af risikovurderingen ikke er nødvendigt fortsat at begrænse anvendelsen til anvendelse som herbicid, er det dog nødvendigt, i overensstemmelse med artikel 14, stk. 1, i forordning (EF) nr. 1107/2009 sammenholdt med samme forordnings artikel 6 og på grundlag af den foreliggende videnskabelige og tekniske viden, at fastsætte visse betingelser og begrænsninger. Det bør navnlig kræves, at der fremlægges yderligere bekræftende oplysninger.

                     (13)

                     Gennemførelsesforordning (EU) nr. 540/2011 bør derfor ændres.

                     (14)

                     Udløbsdatoen for clopyralid blev ved Kommissionens gennemførelsesforordning (EU) 2021/566 (8) forlænget til den 30. april 2022 for at gøre det muligt at afslutte fornyelsesprocessen, inden godkendelsen af aktivstoffet udløber. Men da en afgørelse om fornyelse er blevet truffet forud for denne forlængede udløbsdato, bør nærværende forordning begynde at finde anvendelse inden denne dato.

                     (15)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Fornyelse af godkendelsen af aktivstoffet
            Godkendelsen af aktivstoffet clopyralid fornyes som fastsat i bilag I.

            Artikel 2
            Ændring af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttrædelse og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. oktober 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. juli 2021.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2006/64/EF af 18. juli 2006 om ændring af Rådets direktiv 91/414/EØF for at optage clopyralid, cyprodinil, fosetyl og trinexapac som aktive stoffer (EUT L 206 af 27.7.2006, s. 110).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  EFSA Journal 2018;16(8):5389. Foreligger online: www.efsa.europa.eu.

            (7)  Kommissionens forordning (EU) 2018/605 af 19. april 2018 om ændring af bilag II til forordning (EF) nr. 1107/2009 ved at fastlægge videnskabelige kriterier til bestemmelse af hormonforstyrrende egenskaber (EUT L 101 af 20.4.2018, s. 33).

            (8)  Kommissionens gennemførelsesforordning (EU) 2021/566 af 30. marts 2021 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. aizawai stamme ABTS-1857 og GC-91, Bacillus thuringiensis subsp. israeliensis (serotype H-14) stamme AM65-52, Bacillus thuringiensis subsp. kurstaki stamme ABTS 351, PB 54, SA 11, SA12 og EG 2348, Beauveria bassiana stamme ATCC 74040 og GHA, clodinafop, clopyralid, Cydia pomonella Granulovirus (CpGV), cyprodinil, dichlorprop-P, fenpyroximat, fosetyl, mepanipyrim, Metarhizium anisopliae (var. anisopliae) stamme BIPESCO 5/F52, metconazol, metrafenon, pirimicarb, Pseudomonas chlororaphis stamme MA342, pyrimethanil, Pythium oligandrum M1, rimsulfuron, spinosad, Streptomyces K61 (tidligere »S. griseoviridis«), Trichoderma asperellum (tidligere »T. harzianum«) stamme ICC012, T25 og TV1, Trichoderma atroviride (tidligere »T. harzianum«) stamme T11, Trichoderma gamsii (tidligere »T. viride«) stamme ICC080, Trichoderma harzianum stamme T-22 og ITEM 908, triclopyr, trinexapac, triticonazol og ziram (EUT L 118 af 7.4.2021, s. 1).

            BILAG I

                        Almindeligt anvendt navn, identifikationsnr.

                        IUPAC-navn

                        Renhed  (1)

                        Godkendelsesdato

                        Udløbsdato for godkendelsen

                        Særlige bestemmelser

                        Clopyralid
                        CAS-nr.: 1702-17-6
                        CIPAC-nr.: 455

                        3,6-dichlorpyridin-2-carboxylsyre eller 3,6-dichlorpicolinsyre

                        ≥ 950 g/kg

                        1. oktober 2021

                        30. september 2036

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af clopyralid, særlig tillæg I og II.
                        Ved denne samlede vurdering skal medlemsstaterne være særligt opmærksomme på:

                                    —

                                    specifikationen af det tekniske materiale som industrielt fremstillet

                                    —

                                    beskyttelsen af brugerne og sikring af, at anvendelsesbetingelserne for brugerne omfatter anvendelse af passende personlige værnemidler

                                    —

                                    mulig tilstedeværelse af restkoncentrationer af clopyralid i vekselafgrøder

                                    —

                                    mulig overførsel af restkoncentrationer af clopyralid via kompost eller gødning fra dyr, hvis foder har oprindelse i behandlede områder, med henblik på at undgå skader på udsatte afgrøder

                                    —

                                    beskyttelsen af grundvandet i følsomme områder.

                              Anvendelsesbetingelserne skal omfatte risikobegrænsende foranstaltninger, hvis det er relevant.
                        Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende virkningen af vandbehandlingsprocesser på arten af restkoncentrationer i drikkevand.
                        Ansøgeren skal fremlægge disse oplysninger senest to år efter vedtagelse af en vejledning om evaluering af virkningen af vandbehandlingsprocesser på arten af restkoncentrationer i overfladevand og grundvand.

               (1)  Yderligere oplysninger om aktivstoffets identitet og specifikation fremgår af vurderingsrapporten.

            BILAG II
            I bilaget til gennemførelsesforordning (EU) nr. 540/2011 foretages følgende ændringer:

                        1)

                        I del A udgår nr. 129 om clopyralid.

                        2)

                        I del B tilføjes følgende:

                                    Nr.

                                    Almindeligt anvendt navn, identifikationsnr.

                                    IUPAC-navn

                                    Renhed  (1)

                                    Godkendelsesdato

                                    Udløbsdato for godkendelsen

                                    Særlige bestemmelser

                                    »147.

                                    Clopyralid
                                    CAS-nr.: 1702-17-6
                                    CIPAC-nr.: 455

                                    3,6-dichlorpyridin-2-carboxylsyre eller 3,6-dichlorpicolinsyre

                                    ≥ 950 g/kg

                                    1. oktober 2021

                                    30. september 2036

                                    Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af clopyralid, særlig tillæg I og II.
                                    Ved denne samlede vurdering skal medlemsstaterne være særligt opmærksomme på:

                                                —

                                                specifikationen af det tekniske materiale som industrielt fremstillet

                                                —

                                                beskyttelsen af brugerne og sikring af, at anvendelsesbetingelserne for brugerne omfatter anvendelse af passende personlige værnemidler

                                                —

                                                mulig tilstedeværelse af restkoncentrationer af clopyralid i vekselafgrøder

                                                —

                                                mulig overførsel af restkoncentrationer af clopyralid via kompost eller gødning fra dyr, hvis foder har oprindelse i behandlede områder, med henblik på at undgå skader på udsatte afgrøder

                                                —

                                                beskyttelsen af grundvandet i følsomme områder.

                                          Anvendelsesbetingelserne skal omfatte risikobegrænsende foranstaltninger, hvis det er relevant.
                                    Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende virkningen af vandbehandlingsprocesser på arten af restkoncentrationer i drikkevand.
                                    Ansøgeren skal fremlægge disse oplysninger senest to år efter vedtagelse af en vejledning om evaluering af virkningen af vandbehandlingsprocesser på arten af restkoncentrationer i overfladevand og grundvand.«

               (1)  Yderligere oplysninger om aktivstoffets identitet og specifikation fremgår af vurderingsrapporten.